**Փոլ Մայքլ Օկոն Էնգսթլեր** (անգլ.՝ Paul Michael Okon Engstler, ապրիլի 5, 1972(1972-04-05), Սիդնեյ, Ավստրալիա), ավստրալիացի ֆուտբոլիստ, հենակետային կիսապաշտպան, հայտնի է «Բրյուգգե», «Միդլսբրո», «Լացիո» և Ավստրալիայի ֆուտբոլի հավաքականի թիմերում խաղերով։ 1992 թվականի Օլիմպիական խաղերի մասնակից։ Ներկայումս մարզիչ է։ Ունի իտալական և գերմանական արմատներ։

Ակումբային կարիերա
------------------

Օկոնը կարիերան սկսել է «Մարկոնի Ստալիոնս» ակումբում։ Նա ակումբի կազմում խաղացել է երկու խաղաշրջան։ 1991 թվականին Փոլը տողափոխվել է Եվրոպա, պայմանագիր է ստորագրել բելգիական «Բրյուգե» ակումբի հետ։ Ժյուպիլե լիգայում խաղացել է հինգ խաղաշրջան՝ հաղթելով առաջնությունում և մի քանի անգամ դառնալով Բելգիայի ֆուտբոլի գավաթի և Բելգիայի ֆուտբոլի սուպերգավաթի դափնեկիր։ 1996 թվականին Օկոնը ճանաչվել է Բելգիայի և Օվկիանայի տարվա ֆուտբոլիստ, նրանով հետաքրքրվել են Եվրոպական ֆուտբոլի բազմաթիվ գրանդներ։

Նույն տարում Փոլը տեղափոխվել է իտալական «Լացիո» ակումբ։ Չնայած այն բանին, որ նրա հիմնական մրցակից Ռոբերտո Դի Մատեոն տեղափոխվել է անգլիական «Չելսի», ծնկի վնասվածքի պատճառով Օկոնը չի կարողացել իրեն դրսևորել Հռոմում։ Նա գրեթե ամբողջ ժամանակ անցկացրել է թիմի լազարետում և երեք տարվա ընթացքում խաղացել է 19 խաղ։

1999 թվականին Օկոնը հեռացել է «Լացիո»-ից և առանց հաջողության փորձել է կարիերան վերականգնել «Ֆիորենտինե»–ում, «Վիչենցե»–ում, անգլիական «Միդլսբրո»–ում, «Ուոթֆորդ»–ում, «Լիդս Յունայթեդ»–ում և Բելգիայի «Օստենդե»–ում։

2005 թվականին Փոլը տեղափոխվել է Կիպրոսի «ԱՊՕԷԼ» ակումբ, որի հետ դարձել է Կիպրոսի գավաթի դափնեկիր։ 2006 թվականին Օկոնը վերադարձել է հայրենիք, որտեղ մեկ խաղաշրջան անցկացրել է «Նյուքասլ Յունայթեդ Ջետս» ակումբի կազմում։ 2007 թվականին ավարտել է կարիերան։

Միջազգային կարիերա
------------------

1991 թվականին Օկոնը նորամուտ է ունեցել Ավստրալիայի ֆուտբոլի ազգային հավաքականի կազմում։ Մեկ տարի անց օլիմպիական հավաքականի կազմում մասնակցել է Բարսելոնայում կայացած Օլիմպիական խաղերին։ Մրցախաղում Փոլը խաղացել է Շվեդիայի, Լեհաստանի, Դանիայի և երկու անգամ՝ Գանայի ֆուտբոլի երիտասարդական թիմերի դեմ մրցախաղերում։

2001 թվասկանին Օկոնը մասնակցել է Կոնֆեդերացիայի գավաթին։ Ճապոնիայում և Հարավային Կորեայում կայացած մրցախաղում խաղացել է Մեքսիկայի, Ֆրանսիայի, Հարավային Կորեայի և Ճապոնիայի ազգային հավաքականների դեմ մրցախաղերում։ 2000 թվականին Փոլը դարձել է ՕՖԿ ազգերի գավաթի դափնեկիր։

Ձեռքբերումներ
-------------

**Թիմային**

Բելգիա **«Բրյուգգե ՖԱ»**

* Բելգիայի ֆուտբոլի առաջնություն՝ 1995/96
* Բելգիայի ֆուտբոլի գավաթի դափնեկիր՝ 1994/95
* Բելգիայի ֆուտբոլի գավաթի դափնեկիր՝ 1995/96
* Բելգիայի ֆուտբոլի սուպերգավաթի դափնեկիր՝ 1991
* Բելգիայի ֆուտբոլի սուպերգավաթի դափնեկիր՝ 1992
* Բելգիայի ֆուտբոլի սուպերգավաթի դափնեկիր՝ 1994

Իտալիա **«Լացիո ՖԱ»**

* Իտալիայի ֆուտբոլի գավաթի դափնեկիր՝ 1997/98
* Իտալիայի ֆուտբոլի սուպերգավաթի դափնեկիր՝ 1997/98
* Գավաթ գավաթի դափնեկիր՝ 1998/99

Կիպրոսի Հանրապետություն **ԱՊՕԷԼ**

* Կիպրոսի ֆուտբոլի առաջնություն՝ 2005/06

**Միջազգային**

Ավստրալիա **Ավստրալիա**

* ազգային գավաթ՝2000
* ՖԻՖԱ Կոնֆեդերացիաների գավաթ՝ 2001

**Անհատական**

* Բելգիայի տարվա ֆուտբոլիստ՝ 1995/96
* Օկեանի տարվա ֆուտբոլիստ՝ 1996

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Швеция (до 23) VS. Австралия (до 23) 1:2» (ռուսերեն). fifa.com. 1992 թ․ օգոստոսի 2.
4. ↑  «Польша (до 23) VS. Австралия (до 23) 6:1» (ռուսերեն). fifa.com. 1992 թ․ օգոստոսի 5.
5. ↑  «Дания (до 23) VS. Австралия (до 23) 0:3» (ռուսերեն). fifa.com. 1992 թ․ հուլիսի 30.
6. ↑  «Гана (до 23) VS. Австралия (до 23) 3:1» (ռուսերեն). fifa.com. 1992 թ․ հուլիսի 26.
7. ↑  «Австралия (до 23) VS. Гана (до 23) 0:1» (ռուսերեն). fifa.com. 1992 թ․ օգոստոսի 7.
8. ↑  «Мексика VS. Австралия 0:2» (ռուսերեն). soccerway.com. 2001 թ․ մայիսի 30.
9. ↑  «Австралия VS. Франция 1:0» (ռուսերեն). soccerway.com. 2001 թ․ հունիսի 1.
10. ↑  «Южная Корея VS. Австралия 1:0» (ռուսերեն). soccerway.com. 2001 թ․ հունիսի 3.
11. ↑  «Япония VS. Австралия 1:0» (ռուսերեն). soccerway.com. 2001 թ․ հունիսի 7.

Արտաքին հղումներ
----------------

* Oz Football profile(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փոլ Օկոն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · FootballDatabase.eu · National Football Teams.com · Olympic Channel · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · Ավստրալիայի օլիմպիական կոմիտե · ՖԻՖԱ |

 |